**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTo „molėtų pradinės mokyklos sporto aikštyno atnaujinimas“ ĮGYVENDINIMUI**

2019 m. kovo 28 d. Nr. B1-86

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Sporto rėmimo fondo lėšomis finansuojamų sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir kvalifikacijos tobulinimui, finansavimo ir administravimo taisyklių, patvirtintų Lietuvos Respublikos švietimo, mokslo ir sporto ministro 2019 m. vasario 14 d. įsakymu Nr. V-123 „Dėl Lietuvos Respublikos Vyriausybės 2019 m. sausio 23 d. nutarimu Nr. 85 „Dėl Sporto rėmimo fondo lėšų paskirstymo proporcijų, sporto rėmimo fondo administravimui skirtų lėšų dalies nustatymo ir Sporto rėmimo fondo lėšomis finansuojamų sporto projektų finansavimo tvarkos aprašo patvirtinimo“ įgyvendinimo“, 12 punktu ir Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, I prioriteto „Besimokanti, atsakinga ir aktyvi bendruomenė“ 1.2 tikslo „Sąlygų sudarymas visoms socialinėms grupėms fiziniam aktyvumui didinti“ 1.2.2 uždavinio „Efektyvinti viešosios sporto infrastruktūros panaudojimą“ 1.2.2.2 priemone „Sporto infrastruktūros ir sporto bazių atnaujinimas ir plėtra, panaudojant visuomeninės paskirties teritorijas“ bei atsižvelgdama į Molėtų pradinės mokyklos 2018 m. kovo 19 d. raštą Nr. (1.8)- SD-31 „Prašymas dėl sporto rėmimo fondo lėšomis finansuojamo projekto įgyvendinimo Molėtų pradinėje mokykloje“,

Molėtų rajono savivaldybės taryba nusprendžia:

1. Pritarti, kad Molėtų pradinė mokykla rengtų ir įgyvendintų projektą „Molėtų pradinės mokyklos sporto aikštyno atnaujinimas“.
2. Įsipareigoti Molėtų rajono savivaldybės biudžeto lėšomis padengti ne mažiau kaip 7 procentus tinkamų finansuoti projekto išlaidų.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys